ມື້ນີ້ທາງເວັບໄຊທາເກັດ ໄດ້ນຳຮູບພາບບາງສ່ວນຈາກເທສະການ Beyond the Lens ເຊິ່ງໄດ້ລວມພາບຖ່າຍທີ່ດີເດັ່ນຈາກທົ່ວໂລກປະຈຳປີ ໄດ້ຮັບລາງວັນ Siena. ງານປະກວດຮູບພາບ Siena International Photo Awards ເປັນງານປະກວດງານໃຫຍ່ງານໜຶ່ງ ເຊິ່ງມີຊ່າງຖ່າຍຮູບຫຼາຍກວ່າ 100 ປະເທດທົ່ວໂລກເຂົ້າຮ່ວມ ໃນຈໍານວນຮູບພາບທີ່ໄດ້ຮັບລາງວັນນີ້ແມ່ນມີຫຼາຍປະເທດທົ່ວໂລກເຊັ່ນ: ອິນເດຍ, ຈີນ, ບັງກະລາເທດ, ຕຸລະກີ, ກູບາ ແລະ ມຽນມາ ເປັນຕົ້ນ. ບັນດາຮູບພາບທີ່ໄດ້ຮັບລາງວັນເຫຼົ່ານີ້ຖືກນຳໄປສະແດງໃນເທສະການ “Beyond the Lens” ທີ່ເມືອງ Siena ປະເທດອີຕາລີ ລະຫວ່າງວັນທີ 29 ຕຸລາ- 30 ພະຈິກ 2016. “ ພາບຖ່າຍ ແມ່ຍິງຫວຽດນາມກັບແຫ ” ໄດ້ຮັບລາງວັນອັນດັບ 1 ໃນໝວດ Open Color ຖ່າຍໂດຍ Danny Yen Sin Wong. “ຮອຍຍິ້ມ” ໄດ້ຮັບລາງວັນຊົມເຊີຍ ໝວດຖ່າຍພາບບຸກຄົນ ໃນພາບຄື ຈົວນ້ອຍກໍາລັງເບິ່ງທາງຫຼັງທ່າມກາງຫິມະຕົກ. “ສາງເກັບສະຕໍເບີຣີ” ໃນແຂວງ ...Read More »
News
ເຢຍລະມັນ – ກຽມເປີດຕົວລົດໄຟບໍ່ມີມົນລະພິດ
ເຢຍລະມັນກຽມເປີດຕົວ iLint ລົດໄຟໂດຍສານທີ່ຈະບໍ່ມີການປ່ອຍມົນລະພິດໃດໆອອກມາເປັນຄັ້ງທຳອິດໃນໂລກ ໂດຍລົດໄຟຂະບວນນີ້ຈະໃຊ້ພະລັງງານໄຟຟ້າທີ່ໄດ້ຮັບພະລັງງານ “ໄຮໂດຼເຈນ” ເຮັດໃຫ້ມົນລະພິດທີ່ປ່ອຍອອກມາເປັນອາຍນໍ້າ ແລະ ຫາກປະສົບຜົນສຳເລັດກໍຈະນຳມາໃຊ້ທົ່ວປະເທດໃນປີໜ້າ. ລົດໄຟ iLint ສາມາດແລ່ນໄລຍະທາງຍາວໄດ້ເກືອບ 900 ກິໂລແມັດຢ່າງຕໍ່ເນື່ອງ ດ້ວຍຄວາມໄວ 140 ກິໂລແມັດຕໍ່ຊົ່ວໂມງ ເຊິ່ງຕັ້ງເປົ້າໝາຍຈະໃຫ້ເປັນລະບົບຂົນສົ່ງມວນຊົນບໍ່ມີມົນລະພິດ. ຄາດວ່າຈະທົດລອງນໍາໃຊ້ລົດໄຟດັ່ງກ່າວໃນໄລຍະທ້າຍປີ2016ນີ້ ກ່ອນຈະນຳມາໃຊ້ບໍລິການຢ່າງເປັນທາງການໃຫ້ກັບມວນຊົນໃນເດືອນທັນວາ ປີ 2017. ສຳລັບຂະບວນລົດໄຟນີ້ໄດ້ນຳມາວາງສະແດງ ແລະ ອະທິບາຍລາຍລະອຽດຂອງແນວຄວາມຄິດໃນງານ Innovation trade show ໃນເດືອນສິງຫາ 2016 ທີ່ນະຄອນຫຼວງເບີລິນ ປະເທດເຢຍລະມັນ. ທ່ານສາມາດເບິ່ງຄຣິບດ້ານລຸ່ມນີ້Read More »
ສະຖາບັນໂພຊະນາການລາວ-ອາເມລິກາເລີ່ມລົງມືແລ້ວ
ໃນວັນທີ 2 ພະຈິກ 2016 ລັດຖະບານສະຫະລັດອາເມລິກາ, ມະຫາວິທະຍາໄລວິທະຍາສາດ ແລະສຸຸຂະພາບ ລັດໂອເຣກອນ (OHSU) ແລະ ກະຊວງ ສາທາລະນະສຸກ ໄດ້ເຂົ້າຮ່ວມພິທີວາງສິລາເລິກສະຖານທີ່ກໍ່ສ້າງສະຖາບັນໂພຊະນາການລາວ-ອາເມລິກາ (LANI) ທີ່ນະຄອນຫຼວງວຽງຈັນໂດຍການເຂົ້າຮ່ວມຂອງທ່ານ ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ, ທ່ານ ນາງ ຣີນາ ບິດເຕີ ເອກອັກຄະລັດຖະທູດ ສະຫະລັດອາເມລິກາ ແລະ ທ່ານ ໂຈ ໂຣເບິດຊັນ ປະທານມະຫາວິທະຍາ ໄລວິທະຍາສາດ ແລະ ສຸຸຂະພາບລັດໂອ ເຣກອນ ແລະ ພະນັກງານກ່ຽວຂ້ອງ. ທ່ານນາງ ຣີນາ ບິດເຕີ ໄດ້ກ່າວວ່າ: ໂຄງການນີ້ສະຫະລັດອາເມລິກາໃຫ້ການຊ່ວຍເຫຼືອໃນດ້ານການ ກໍ່ສ້າງຕຶກອາຄານ, ສ່ວນ ສປປ ລາວ ໄດ້ປະກອບສ່ວນທີ່ດິນໃນການປຸກສ້າງ ແລະ ໜຶ່ງໃນມະຫາວິທະຍາໄລທີ່ມີຊື່ສຽງ ຂອງສະຫະລັດອາເມລິກາຈະເປັນຜູ້ຊ່ວຍເຫຼືອໃນການໃຫ້ຄວາມຮູ້ ແລະ ສະຖາບັນໂພຊະນາການລາວ-ອາເມລິກາ (LANI) ແມ່ນໄດ້ສ້າງຕົວແບບຂອງການຮ່ວມມືພັດທະນາ. ລັດຖະບານສະຫະລັດອາເມລິກາໄດ້ໃຫ້ທຶນຊ່ວຍເຫຼືອປະມານ 32 ຕື້ກີບ ຫຼື 4 ລ້ານໂດລາສະຫະລັດ ໃນການກໍ່ສ້າງຕຶກອາຄານດັ່ງກ່າວ, ໃນຂະນະທີ່ມະຫາວິທະຍາໄລວິທະຍາສາດ ແລະສຸຸຂະພາບລັດໂອເຣກອນ (OHSU) ...Read More »
ງານສະແດງການບິນ-ອະວະກາດ ຄັ້ງທີ 11
Airshow China 2016 ຫຼື China International Aviation and Aerospace Exhibition ເປັນງານສະແດງທາງດ້ານການບິນສາກົນ ແລະ ອະວະກາດໃຫຍ່ທີ່ສຸດຂອງຈີນ ຈັດຂຶ້ນໃນມົນທົນຈູໄຫ່ ທາງຕອນໃຕ້ຂອງປະເທດ , ເຊິ່ງການສະແດງຊຸດພິເສດ ແລະ ດຶງດູດຜູ້ຊົມຂອງງານນີ້ຄື: ການສະແດງຂອງຝູງເຮືອບິນຂັບໄລ່ J-20 ທີ່ສາມາດຫຼີກຈາກການຈັບຂອງ “ເຣດາ” ໄດ້ຈຳນວນ 2 ລຳ ເປີດຕົວເປັນຄັ້ງທຳອິດໂດຍການສະແດງຢູ່ເທິງທ້ອງຟ້າ 1 ນາທີ ເຊິ່ງໄດ້ສ້າງຄວາມຕື່ນຕາຕື່ນໃຈກັບຜູ້ຊົມທີ່ສຸດ. ຍົນຂັບໄລ່ J-20 ນີ້ ຖືກພັດທະນາ ແລະ ຜະລິດໂດຍບໍລິສັດ Chendu Aircraft Industries Group ສັນຊາດຈີນ ໂດຍເຕັກໂນໂລຊີຂັບເຄື່ອນແບບສອງເຄື່ອງຈັກ ແລະ ຕິດຕັ້ງລະບົບປ້ອງກັນການກວດຈັບດ້ວຍ “ເຣດາ” ເຊິ່ງເຮັດໃຫ້ຄືກັບວ່າເຮືອລໍານີ້ສາມາດ ຫາຍຕົວໄດ້ນັ້ນເອງ. ນອກຈາກນີ້, ຍັງໄດ້ເປີດຕົວເຕັກໂນໂລຊີທາງການທະຫານອື່ນໆເຊັ່ນ: ຍົນຂົນສົ່ງລຸ່ນ Y-20 ທີ່ສາມາດຮັບນໍ້າໜັກໄດ້ຫຼາຍເຖິງ 200 ໂຕນ, ຍົນເຄິ່ງບົກເຄິ່ງນໍ້າ AG-600 ທີ່ມີຂະໜາດທຽບເທົ່າຍົນ ໂບອິງ 737 ເຊິ່ງສາມາດປະຕິບັດການໄດ້ທັງທາງນໍ້າ ...Read More »
ໄມ້ທ່ອນຍັງມີການເຄື່ອນຍ້າຍ
ແຂວງອັດຕະປືຍັງມີການຂົນໄມ້ທ່ອນ ອອກໄປຕ່າງປະເທດ ພາບຖ່າຍໂດຍ ນັກຂ່າວສັນຈອນ ວັນທີ 2 ພະຈິກ 2016 ຂໍໃຫ້ທາງເຈົ້າໜ້າທີ ຊ່ວຍກັນ ຈັດຄັ້ງປະຕິບັດ ຄຳສັ່ງຂອງ ທ່ານນາຍົກເລກທີ 15/ນຍ ຢ່າງເຄັ່ງຄັດ. ຂໍ້ມູນຈາກ: ຂປລ.Read More »
ໂຄລາວ-ຈັດຄາລາວານສ້າງສາຍພົວພັນກັບລູກຄ້າ ແລະ ສື່ມວນຊົນ
ໃນໄລຍະທ້າຍເດືອນຕຸລາ 2016ທີ່ຜ່ານມານີ້ ກຸ່ມບໍລິສັດໂຄລາວໄດ້ຈັດກິດຈະກໍາ ຄາລາວານ “ກຸ່ມບໍລິສັດໂຄລາວ” ຂຶ້ນເປັນຄັ້ງທໍາອິດເພື່ອສ້າງສາຍພົວພັນກັບລູກຄ້າ ແລະ ບັນດາສື່ມວນຊົນຫຼາຍກວ່າ 10 ຂະແໜງການ ທັງເປັນການແນະນໍາສະມັດຕະພາບຂອງລົດ “KIA – HYUNDAI” ໃຫ້ລູກຄ້າ ແລະ ສື່ມວນຊົນໄດ້ສໍາຜັດການຂັບຂີ່ຕົວຈິງຈາກນະຄອນຫຼວງວຽງຈັນ-ເມືອງສັງທອງ ເປັນໄລຍະທາງກວ່າ 70 ກິໂລແມັດ. ພ້ອມກັບການຈັດກິດຈະກໍາ ທີ່ໂຮງແຮມແລນມາກ. ນັກຂ່າວທີ່ເຂົ້າຮ່ວມໃນໂຄງການທ່ານໜຶ່ງ ກ່າວຫຼັງຈາກທົດລອງຂັບລົດຍີ່ຫໍ້ດັ່ງກ່າວນີ້ວ່າ:ຂ້າພະເຈົ້າສໍາຜັດໄດ້ເຖິງຄວາມນຸ້ມນວນຂອງການຂັບຂີ່ ພ້ອມທັງສະມັດຕະພາບຂອງເຄື່ອງຈັກທີ່ແຮງໂດຍສະເພາະໃນເວລາອອກຕົວ ແລະ ການແຊງ ລວມເຖິງຫ້ອງໂດຍສານພາຍໃນລົດທີ່ກວ້າງຂວາງ ມີຄວາມສະດວກສະບາຍໃນເວລາຂັບຂີ່ ແລະ ພິເສດສິ່ງໜຶ່ງທີ່ເປັນຈຸດເດັ່ນຂອງລົດລຸ້ນນີ້ແມ່ນປະຢັດນໍ້າມັນ. ຂ້າພະເຈົ້າ ມີຄວາມປະທັບໃຈຫຼາຍທີ່ມີໂອກາດເຂົ້າຮ່ວມໃນກິດຈະກໍາດັ່ງກ່າວ ແລະ ສຸດທ້າຍນີ້ ຢາກຂໍຟາກເຖິງທ່ານໃດທີ່ກໍາລັງຈະຕັດສິນໃຈຊື້ລົດໃໝ່ ຂ້າພະເຈົ້າ ຂໍແນະນໍາລົດ “ເກຍ ແລະ ຮຸນໄດ” ຂອງບໍລິສັດໂຄລາວ ເປັນທາງເລືອກທໍາອິດຂອງທ່ານ.Read More »
ເປີດຖ້ຽວບິນໃໝ່ຂອງສາຍການບິນ Silk Air ສູ່ ສປປ ລາວ
ສາຍການບິນ Silk Air ສິງກະໂປ (Singapore Airlines) ໄດ້ຈັດພິທີເປີດຖ້ຽວບິນ ຮອບປະຖົມມະເລີກ ຈາກປະເທດສິງກະໂປ ສູ່ ນະຄອນຫຼວງວຽງຈັນ ສປປ ລາວ ຢ່າງເປັນທາງການ ໃນຕອນບ່າຍຂອງວັນທີ 31 ຕຸລາ 2016 ທີ່ສະໜາມບິນສາກົນວັດໄຕ ນະຄອນຫຼວງວຽງຈັນ ໂດຍການເຂົ້າຮ່ວມຂອງທ່ານ ລັດຕະນະມະນີ ຄູນນິວົງ ຮອງລັດຖະມົນຕີ ກະຊວງໂຍທາທິການ ແລະ ຂົນສົ່ງ, ທ່ານ ຟູ ຈ້າຍຫວູ ຜູ້ບໍລິຫານໃຫຍ່ຂອງ Silk Air ແລະ ບັນດາສື່ມວນຊົນເຂົ້າຮ່ວມ. ຖ້ຽວບິນ Silk Air ຈາກສິງກະໂປ ສູ່ນະຄອນຫຼວງວຽງຈັນ ແລະ ຫຼວງພະບາງ ຈະມີ 3 ຖ້ຽວຕໍ່ອາທິດຄື: ວັນຈັນ, ວັນພະຫັດ ແລະ ວັນເສົາ ສຳລັບຍົນແມ່ນນໍາໃຊ້ຍົນ ແອບັສ Air bus A320 ມີບ່ອນນັ່ງຜູ້ໂດຍສານຊັ້ນປະຢັດ ແລະ ຜູ້ໂດຍສານຊັ້ນທຸລະກິດ. ສ່ວນຖ້ຽວບິນໃນຮອບປະຖົມມະເລີກ ໄດ້ອອກຈາກສະໜາມບິນ ແຊງງີ ...Read More »
ນັກສຶກສາຈີນສໍາເລັດການຄົ້ນຄວ້າ ເຈ້ຍກິນໄດ້
ນັກສຶກສາມະຫາວິທະຍາໄລໃນຈີນສາມາດຄົ້ນຄວ້າເຈ້ຍກິນໄດ້ເຊິ່ງເຮັດມາຈາກຜັກ ໄດ້ຮັບລາງວັນອັນດັບ 2 ໃນການປະກວດນະວັດຕະກຳຜູ້ປະກອບການແຫ່ງຊາດຄັ້ງທີ 3. ນັກສຶກສາ 6 ຄົນຈາກມະຫາວິທະຍາໄລຊີໜານ ມົນທົນຊົງຊຶງ ທາງພາກຕາເວັນຕົກສ່ຽງໃຕ້ຂອງຈີນ ຄົ້ນຄວ້ານະວັດຕະກຳໃໝ່ເປັນເຈ້ຍກິນໄດ້ທີ່ເຮັດຈາກຜັກຫຼາຍຫຼາຍຊະນິດເຊັ່ນ: ໝາກເລັ່ນ, ຫົວກາຣົດ, ບຣອກໂຄຣີ, ກະລໍ່າສີມ່ວງ ສ່ວນເຈ້ຍທີ່ໄດ້ອອກມາແມ່ນຈະມີສີທີ່ຄືກັບສີຂອງຜັກ. ນາງ ສ່ຽວ ຊິງໝິງ ໜຶ່ງໃນນັກສຶກສາ 6 ຄົນກ່າວວ່າ: ເຈ້ຍທຸກໃບມີຣົດຊາດທີ່ແຕກຕ່າງກັນໄປຕາມວັດຖຸດິບ ແລະ ພວກເຂົາຕ້ອງການໃຫ້ຜະລິດຕະພັນຮັກສາຣົດຊາດເກົ່າຂອງຜັກໄວ້ຄືເກົ່າ ຖ້າເຈ້ຍທີ່ເຮັດຈາກໝາກເລັ່ນ ກໍຕ້ອງມີຣົດຊາດໝາກເລັ່ນເປັນຕົ້ນ. ນອກຈາກນີ້, ນາງ ລີ່ເວຍໂຈ ນັກສຶກສາອີກຄົນໜຶ່ງຍັງບອກວ່າ: ທາງກຸ່ມເຂົາເຈົ້າກຳລັງຄົ້ນຄວ້າຫາວິທີເຮັດໃຫ້ເຈ້ຍຈາກຜັກເພື່ອໃຊ້ແທນປີ້ໂຮງຮູບເງົາ, ປີ້ລົດໂດຍສານສາທາລະນະ ແລະ ໃຫ້ສາມາດ “ພິມບາໂຄດ” ລົງໃນເຈ້ຍໄດ້ ເຊິ່ງພາຍຫຼັງຈາກໃຊ້ງານແລ້ວຍັງສາມາດກິນໄດ້ ເຊິ່ງມັນຈະຊ່ວຍຫຼຸດຜ່ອນບັນຫາຂີ້ເຫຍື້ອ ແລະ ປະຢັດຊັບພະຍາກອນທາງທຳມະຊາດອີກດ້ວຍ.Read More »
ສັດປ່າທົ່ວໂລກຫຼຸດລົງຫຼາຍກວ່າເຄິ່ງ
ສຳນັກຂ່າວ BBC ແລະ AFP ລາຍງານວ່າ: ຜົນການສຶກສາທີ່ເຜີຍແຜ່ ໃນວັນທີ 27 ຕຸລາ 2016 ລະບຸວ່າເກືອບ 3/5 ຂອງສັດທີ່ມີກະດູກສັນຫຼັງ, ສັດເຄິ່ງບົກເຄິ່ງນໍ້າ, ສັດເລືອຄານ ແລະ ສັດລ້ຽງລູກດ້ວຍນໍ້ານົມຖືກລ່າໂດຍມະນຸດເພີ່ມຂຶ້ນຫຼາຍ. ລາຍງານສະບັບດັ່ງກ່າວມີຊື່ວ່າ “ດາວເຄາະສຳລັບຜູ້ອາໃສ” ທີ່ເປັນການຮ່ວມມືກັນລະຫວ່າງກອງທຶນສັດປ່າໂລກ (WWF) ແລະ ສະມາຄົມສວນສັດແຫ່ງລອນດອນ (ZSL), ເຊິ່ງສອງອົງກອນພັດທະນາເອກະຊົນດ້ານການອະນຸລັກ ມີການອອກມາເຕືອນວ່າ: ແຕ່ນີ້ເຖິງປີ 2020 ຈຳນວນຂອງສັດປ່າໃນທົ່ວໂລກຈະຫຼຸດລົງ 2/3 ຫຼື ຫຼຸດລົງປະມານປີລະ 2%, ເຫດຜົນດັ່ງກ່າວມາຈາກພຶດຕິກຳການນິຍົມກິນສັດປ່າ ການລ່າສັດ ການຮຸກຮານຖິ່ນທີ່ຢູ່ອາໃສ ການຊື້ຂາຍສັດປ່າ ມົນລະພິດ ແລະ ພາວະໂລກຮ້ອນ.ຜົນການວິໃຈດັ່ງກ່າວໄດ້ຈາກການຕິດຕາມສັດມີກະດູກສັນຫຼັງ 3.700 ສາຍພັນທີ່ກະຈາຍຢູ່ໃນແຫຼ່ງທີ່ຢູ່ອາໄສທີ່ແຕກຕ່າງກັນໃນ 14.000 ແຫ່ງທົ່ວໂລກ,ຜ່ານການຕິດຕາມນັກວິໄຈສາມາດລະບຸໄດ້ວ່ານັບແຕ່ປີ 1960 ເປັນຕົ້ນມາຈໍານວນປະຊາກອນຂອງສັດຫຼຸດລົງສະເລັ່ຍ 58%. ດຣ. Mike Barrett ຫົວໜ້າຝ່າຍວິທະຍາສາດ ແລະ ນະໂຍບາຍຂອງ WWF ໄດ້ລະບຸວ່າ: ສິ່ງທີ່ໜ້າເປັນຫ່ວງທີ່ສຸດນັ້ນກໍຄືມີສັດບາງສາຍພັນໄດ້ມີຈຳນວນຫຼຸດລົງຢ່າງໜ້າຕົກໃຈ ໂດຍສະເພາະສັດທີ່ອາໃສຢູ່ແຫຼ່ງນໍ້າຈືດ ແມ່ນຫຼຸດຈຳນວນລົງເຖິງ 81% ນັບແຕ່ປີ ...Read More »
ໄຊຍະບູລີ ເລັ່ງສົ່ງອອກເພີ່ມທົດແທນປີຜ່ານມາ
ຂະແໜງການຄ້າ ແຂວງໄຊຍະບູລີ ໄດ້ສືບຕໍ່ເພີ່ມທະວີຄວາມເອົາໃຈໃສ່ ໃນດ້ານຕ່າງໆ ເພື່ອຮັບປະກັນການສົ່ງອອກສິນຄ້າ ແລະ ນຳເຂົ້າສິນຄ້າ ຈາກຕ່າງປະເທດ ໃຫ້ໄດ້ຕາມແຜນການໃນປີ 2017, ຫລັງຈາກປີຜ່ານມາ ການສົ່ງອອກສິນຄ້າຂອງແຂວງ ປະຕິບັດໄດ້ 33 ລ້ານກວ່າໂດລາສະຫະລັດ ທຽບໃສ່ປີຜ່ານມາຫລຸດລົງ 43% ຂະນະທີ່ ການນໍາເຂົ້າສິນຄ້າປະຕິບັດໄດ້ 17 ລ້ານກວ່າໂດລາສະຫະລັດ ຫລຸດລົງ 14%. ສຳລັບບັນຫາທີ່ຕ້ອງເອົາໃຈແກ້ໄຂ ແມ່ນສ້າງທະບຽນການຄຸ້ມຄອງໃຫ້ດີ, ການສົ່ງເສີມຫົວໜ່ວຍທຸລະກິດ, ໂຄງການສ້າງ ແລະ ການສົ່ງເສີມຫົວໜ່ວຍທຸລະກິດ, ໂຄງການ ແລະ ການຈັດຕັ້ງການຜະລິດ, ຄຸ້ມຄອງລາຄາສິນຄ້າພາຍໃນ ທີ່ກະທົບຕໍ່ການດໍາລົງຊີວິດປະຈຳວັນ ໃຫ້ສົມເຫດສົມຜົນ ແລະ ສ້າງຖານຂໍ້ມູນ ດ້ານການສົ່ງອອກ-ນຳເຂົ້າສິນຄ້າ ໃຫ້ຊັດເຈນ. ປັດຈຸບັນທົ່ວແຂວງ ມີທັງໝົດ 8.356 ຫົວໜ່ວຍທຸລະກິດ, ມີທຶນທັງໝົດ 5.200 ຕື້ກີບ, ໃນນີ້, ຂະແໜງອຸດສາຫະກຳ 490 ທະ ບຽນ, ຂະແໜງການຄ້າ 4.330 ທະບຽນ, ຂະແໜງບໍລິການ 3.347 ທະບຽນ. ການສະຫລຸບຕີລາຄາ ຢູ່ໃນກອງປະຊຸມ ຄົບຄະນະບໍລິຫານງານພັກແຂວງ ...Read More »